 Sidoo kale waxa uu yidhi: Anigu waxaan si cad oo xaqiiqo ah u sheegayaa arimaha aan soo bandhignay arimo cad oo qoraal leh,waxaan umadda tusay Foojaro,Magacyaddii lacagta lagu qaatay iyo magacyadii qaatay,iyo shaqooyinkii laga rabay inay fuliyaan,Waana marag ma doonto,Waxaa kale oo aanu warbaahinta soo hordhigayaa warqadii uu qoray Wasiirkii hore ee Hawlaha Guud Cali Mareexaan, ee uu kaga hadlayay Arinta Laynka BIlayska, waxaan hore u sheegay inaanay Gudidiani marka hore bartilmaameedsanayn Cali Mareexaan haseyeeshee waxaa nala gashay arintii ku saabsanayd Jeelka Burco,Markaa illaa Hadda waxaan ku adkaysanaynaa Cid kasta oo Shuruucda dalka taqaanaana ay garan karaysaa,wixii Gudidu soo bandhigtay oo qoraal ah inaan Qaybinay oo maanta Daafaha Somaliland ay wada yaalaan iyagoo qoraal ah oo war bixintayaddii waa la qaatay,oo markii Xildhinaanadda loo qaybiyay meel kasta way gaadheen, Waxaana arintan nagala shaqeeyay oo baadhista nagala shaqeeyay oo runtii aan ugu mahadnaqayaa hanti dhawraha guud ee Qaranka iyo Xisaabiyaha Guud. 